रेल दुर्घटनाओं के लिहाज से यह साल बड़ा खराब बीता। साल की शुरुआत ही हीराखंड एक्सप्रेस के पटरी से उतरने से हुई। 21 जनवरी को उड़ीसा में हुई इस दुर्घटना में 41 व्यक्तियों की जान गई, 68 घायल हुए। अगस्त में यूपी के मुजफ्फरनगर में कलिंग उत्कल एक्सप्रेस पटरी से उतरी। इस हादसे में 23 की मौत हुई 93 घायल हुए। इनके अलावा, महकौशल, राजरानी एक्सप्रेस, कैफियत, वास्को डि गामा एक्सप्रेस भी पटरियों से उतरीं। पटरियां चटकने, काटी जानें और फिशप्लेटें गायब होने की घटनाएं भी बढ़ीं।